Okuva People Power Movement lwe kyatandikibwawo mu nkumi bbiri mu kkumi na musanvu, ababaka abawerako omuli n’ababaka b’ekibiina ekiri mu buyinza ekya National Resistance Movement ne Forum for Democratic Change, baakwatagana ne People Power. Ekisinde kya People Power kyasalawo okufuna ekibiina ekyawandiisibwa mu mateeka ekya National Unity Reconciliation and Development Party ne kikyusa erinnya ne bakifuula National Unity Platform. Nga abiri mu bbiri Ogwomusanvu nkumi bbiri mu abiri, abatandisi ba National Unity Platform nga bali wamu n’abantu abakulu okuva mu kisinde kya People Power, baalangirira nti Kyagulanyi y’alondeddwa nga Pulezidenti wa National Unity Platform era nga ye yakwata bendera y’ekibiina ku bwapulezidenti mu kulonda kw’eggwanga okwa nkumi bbiri abiri mu gumu. Nga kkumi na nnya Janwali nkumi bbiri abiri mu gumu, okulonda kwa bonna kwaliwo. Okusinziira ku kunoonyereza okwakolebwa ekitongole kya Market Intelligence Group, Bobi Wine yalina obuwagizi bwa Bannayuganda nga ebitundu amakumi ataano mu mwenda ku kikumi. Nga kkumi na mukaaga Janwali, akakiiko k’ebyokulonda kaalangirira, nga n'obululu bwali tebunnabalibwa, nti Bobi Wine yafuna obululu ebitundu amakumi asatu mu bitaano n’obutundu munaana ku kikumi. Okulangirira kuno kwavumirirwa nnyo okusinziira nti waaliwo ebifo ebikumi bina mu mwenda eby’okulonderwamu mwe yali afunye obululu kikumi ku kinnaakyo. Obutambi bungi obw’okusonseka obululu mu bubookisi bw'okulonda bwazuuka. Abakulembeze abalala ab’oludda oluvuganya nabo baategeeza nti Bobi Wine yali awangudde era Museveni yalayizibwa mu bukyamu. Ekitongole kya Factchecker Organization Pesacheck kyafulumya ebiwandiiko nti Uganda tennabaako na kulonda kwa bwesimbu mu myaka egisukka amakumi asatu. Nga mwenda Ogwokubiri, Paalamenti ya Bulaaya yayisa ekirangiriro ekigamba nti okulonda kwali kwa ffujjo era tekwali kwa mirembe na bwenkanya.